
PËR DHËNIEN E LEJES PËR HAPJEN E SHKOLLËS SË LARTË UNIVERSITARE, JOPUBLIKE "NEW YORK UNIVERSITY-TIRANA"

Në mbështetje të nenit 100 të Kushetutës, të neneve 1, 12 dhe 13 të ligjit nr. 8461, datë 25.2.1999 "Për arsimin e lartë në Republikën e Shqipërisë", me propozimin e Ministrit të Arsimit dhe Shkencës, Këshilli i Ministrave

V E N D O S I:

1.Dhënien e lejes për hapjen e shkollës së lartë universitare, jopublike, "New York University - Tirana", sipas kritereve të përcaktuara në vendimin nr.156, datë 22.3.2001 të Këshilllit të Ministrave "Për shkollat e larta jopublike në Republikën e Shqipërisë".
2. Shkolla e lartë univesitare jopublike "New York University - Tirana" do të japë gradën (diplomën) BACHELOR, në fushat e mëposhtme:
A. Administrim biznesi:
- kontabilitet,
- finanacë,
- marketing,
- menaxhim,
- ekonomik.
B. Shkenca kompjuterike
C. Gjuhë dhe letërsi angleze
3. Ngarkohet Ministria e Arsimit dhe Shkencës për kryerjen e procesit të vlerësimit dhe akreditimit të njohjes së kurseve të studimit dhe të zbatimit të ligjshmërisë.
Ky vendim hyn në fuqi pas botimit në Fletoren Zyrtare.

